CELEX: 32015D1943
Language: hr
Date: 2015-10-27 00:00:00
Title: Provedbena odluka Komisije (EU) 2015/1943 оd 27. listopada 2015. o izmjeni Provedbene odluke 2014/909/EU produljenjem razdoblja primjene zaštitnih mjera s obzirom na pojavu etinioze u Italiji (priopćeno pod brojem dokumenta C(2015) 7330) (Tekst značajan za EGP)

29.10.2015   
            
            
               HR
            
            
               Službeni list Europske unije
            
            
               L 283/11
            
         PROVEDBENA ODLUKA KOMISIJE (EU) 2015/1943
   оd 27. listopada 2015.
   o izmjeni Provedbene odluke 2014/909/EU produljenjem razdoblja primjene zaštitnih mjera s obzirom na pojavu etinioze u Italiji
   
      
         (priopćeno pod brojem dokumenta C(2015) 7330)
      
   
   (Vjerodostojan je samo tekst na talijanskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Provedbenom odlukom Komisije 2014/909/EU (3) uspostavljene su određene zaštitne mjere nakon obavijesti Italije o prisutnosti etinioze (Aethina tumida) u regijama Kalabriji i Siciliji. Primjenjuje se do 30. studenoga 2015.
            
         
               (2)
            
            
               Italija je 16. rujna 2015. obavijestila Komisiju da su na temelju pregleda i epidemioloških istraga provedenih u skladu s Provedbenom Odlukom 2014/909/EU te aktivnog nadzora u pogledu pojave etinioze u predmetnim talijanskim regijama u Kalabriji utvrđene nove zaraze.
            
         
               (3)
            
            
               Međunarodnim normama koje je utvrdila Svjetska organizacija za zdravlje životinja (OIE) preporučuju se godišnji pregledi koje se provode prije nego što područje ponovno dobije svoj status područja slobodnog od bolesti. Teško je ustanoviti točan epidemiološki razvoj zaraze etiniozom s obzirom na to da simptomi mogu proći nezapaženo, a takve zaraze mogu zahvatiti i kolonije divljih pčela. Prethodno prijavljene zaraze u Italiji u 2014. utvrđene su tijekom jeseni, u razdoblju od rujna do prosinca. Stoga bi tekući i budući godišnji pregledi trebali pokrivati cijelo jesensko razdoblje 2015. odnosno 2016.
            
         
               (4)
            
            
               Imajući na umu da epidemiološka situacija u tim regijama Italije još nije utvrđena i da ne postoje dodatne informacije o tekućim i budućim pregledima, čak je potrebno i produljiti primjenu mjera predviđenih Provedbenom Odlukom 2014/909/EU na još nekoliko mjeseci nakon očekivanog završetka sljedeće pčelarske sezone krajem studenoga 2016.
            
         
               (5)
            
            
               U svjetlu novih informacija o epidemiološkoj situaciji u pogođenim talijanskim regijama trebalo bi u bilo kojem trenutku preispitati razdoblje primjene i postojeće mjere.
            
         
               (6)
            
            
               Provedbenu odluku 2014/909/EU trebalo bi na odgovarajući način izmijeniti.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Provedbene odluke 2014/909/EU zamjenjuje se sljedećim:
   
      „Članak 4.
      Ova se Odluka primjenjuje do 31. ožujka 2017.”
   
   Članak 2.
   Ova je Odluka upućena Talijanskoj Republici.
   
      Sastavljeno u Bruxellesu 27. listopada 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Provedbena odluka Komisije 2014/909/EU od 12. prosinca 2014. o određenim zaštitnim mjerama s obzirom na potvrđene pojave etinioze u Italiji (SL L 359, 16.12.2014., str. 161.).